laion/Wikipedia-Exotic huggingface dataset:
'জাম-পা'ই-র্দো-র্জে

'জাম-পা'ই-র্দো-র্জে (ওয়াইলি: 'jam pa'i rdo rje) বা কুন-দ্গা'-ব্সোদ-নাম্স (তিব্বতি: ཀུན་དགའ་བསོད་ནམས, ওয়াইলি: kun dga' bsod nams) (১৪৮৫ - ১৫৩৩) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন। 'জাম-পা'ই-র্দো-র্জে ১৪৮৫ খ্রিষ্টাব্দে তিব্বতের র্ত্সে-গ্দোং (ওয়াইলি: rtse gdong) নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস-র্গ্যাল-ম্ত্শান (ওয়াইলি: nam mkha' bkra shis rgyal mtshan) এবং মাতার নাম ছিল মা-গ্চিগ-হোর-মো-ত্শে-ব্র্তান (ওয়াইলি: ma gcig hor mo tshe brtan)। ছয় বছর বয়সে তিনি শেস-রাব-র্গ্যাল-ম্ত্শান নামক কুড়িতম সা-স্ক্যা-খ্রি-'দ্জিনের নিকট হেবজ্র ও বজ্রকীলয় সম্বন্ধে অধ্যয়ন করেন। দশ বছর বয়সে ঙ্গোর-এ-বাম-ছোস-ল্দান বৌদ্ধবিহারে তিনি দ্কোন-ম্ছোগ-'ফেল-বা নামক সপ্তম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক পন্ডিতের নিকট শিক্ষার্থীর শপথ লাভ করেন। বারো বছর বয়সে তিনি সা-স্ক্যা বৌদ্ধবিহারে য়োন-তান-ব্যুং-গ্নাস (ওয়াইলি: yon tan 'byung gnas) নামক পন্ডিতের নিকট বিনয়, প্রমাণ ও প্রজ্ঞাপারমিতা সম্বন্ধে শিক্ষালাভ করেন। কুড়ি বছর বয়স হলে দ্কোন-ম্ছোগ-'ফেল-বা তাকে ভিক্ষুর শপথ গ্রহণ করেন। তার অন্যান্য উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, ছাগ-লো-রিন-ছেন-ছোস-র্গ্যাল (ওয়াইলি: chag lo rin chen chos rgyal), রিন-ছেন-ছোস-স্ক্যোং-ব্জাং-পো (ওয়াইলি: rin chen chos skyong bzang po) প্রভৃতি। ১৪৯৬ খ্রিষ্টাব্দে তিনি বাইশতম সা-স্ক্যা-খ্রি-'দ্জিন হিসেবে নির্বাচিত হন। তার উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন প্রভৃতি। Gardner, Alexander (জুলাই ২০১১)। "Sakya Lotsāwa Jampai Dorje"। The Treasury of Lives: Biographies of Himalayan Religious Masters। সংগ্রহের তারিখ ৫ মে ২০১৪।
শেস-রাব-র্গ্যাল-ম্ত্শান

শেস-রাব-র্গ্যাল-ম্ত্শান (ওয়াইলি: shes rab rgyal mtshan) (১৪৩৬ - ১৪৯৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের বাইশতম সা-স্ক্যা-খ্রি-'দ্জিন ছিলেন। শেস-রাব-র্গ্যাল-ম্ত্শানের পিতার নাম ছিল 'জাম-দ্ব্যাংস-নাম-ম্খা'-র্গ্যাল-ম্ত্শান (ওয়াইলি: 'jam dbyangs nam mkha' rgyal mtshan) এবং মাতার নাম ছিল মা-গ্চিগ-দ্পাল-'ব্যুং-র্গ্যাল-মো (ওয়াইলি: ma gcig dpal 'byung rgyal mo)। তিনি নামক 'জাম-দ্ব্যাংস-দ্কোন-ম্ছোগ-ব্জাং-পো নামক জো-নাং বৌদ্ধবিহারের চতুর্দশ প্রধানের নিকট শিক্ষালাভ করেন। সাতাশ বছর বয়সে তিনি খাম্স অঞ্চল যাত্রা করার সময় পথ হারিয়ে মঙ্গোলিয়া চলে যান ও সেখানে দোন-গ্রুব-গ্লিং (ওয়াইলি: don grub gling) নামক বৌদ্ধবিহার স্থাপন করেন। তার উল্লেখযোগ্য শিষ্য ছিলেন 'জাম-পা'ই-র্দো-র্জে। Gardner, Alexander (2011-08)। "Dakchen Sherab Gyeltsen"। The Treasury of Lives: Biographies of Himalayan Religious Masters। সংগ্রহের তারিখ 2014-05-05।  এখানে তারিখের মান পরীক্ষা করুন: |তারিখ= (সাহায্য)
কলকাতার সুউচ্চ ভবনসমূহের তালিকা

কলকাতার উচ্চতম ভবনগুলির তালিকা নিবন্ধটি ভারতের পশ্চিমবঙ্গ রাজ্যের রাজধানী কলকাতা ও পার্শ্ববর্তী শহরতলির (যা একত্রে কলকাতা মহানগর অঞ্চল নামে পরিচিত) আকাশচুম্বী ভবনগুলির তালিকা। বৃহত্তর কলকাতায় অনেকগুলি আকাশচুম্বী ইমারত রয়েছে। ৮০০টিরও বেশি আকাশচুম্বী ভবন ইতোমধ্যে নির্মিত হয়েছে এবং আরও কিছু ভবন বর্তমানে নির্মাণাধীন অবস্থায় রয়েছে। ২০২৩ সালের হিসাব অনুযায়ী দ্য ফরটি-টু কলকাতা তথা পূর্ব ভারতের সর্বোচ্চ ভবন। কলকাতায় অনেক উঁচু উঁচু বাড়ি বা ভবন আছে, আবাসিক এবং বাণিজ্যিক উভয়ই। ২০১৯ সালে চৌরঙ্গীতে ৬৫ তলা আবাসিক প্রকল্প দ্য ফরটি-টু নির্মাণ সম্পন্ন হয় যার উচ্চতা ২৬০ মিটার (৮৫৩ ফুট)। এটি কলকাতার উচ্চতম ভবন। চ্যাটার্জী ইন্টারন্যাশনাল সেন্টার (২৪ তলা) হল কলকাতার সবথেকে উঁচু অফিস ভবনগুলোর মধ্যে একটা পূর্ব ভারত যার উচ্চতা ৯১ মিটার (২৯৯ ফুট)। ১৯৭৬ সালে এটা তৈরি হয়েছিল চৌরঙ্গী এলাকায়, যা কলকাতার পুরোনো ভবনগুলোর মধ্যে একটা। অন্যান্য উঁচু ভবনগুলোর মধ্যে হল টাটা সেন্টার (১৮ তলা), ৭৯.২ মিটার (২৬০ ফুট) এবং এভারেস্ট হাউস (২১ তলা, ৮৪ মিটার (২৭৬ ফুট) যেটা চৌরঙ্গীতে। এছাড়াও বিনয়-বাদল-দীনেশ বাগ এবং বাবুঘাটেও কিছু কিছু উঁচু ভবন আছে। কলকাতার নিকটবর্তী দুই পরিকল্পিত শহর, বিধাননগর এবং নিউ টাউনে অসম্ভব উন্নতি চলছে এবং বড় বড় উঁচু ভবনও তৈরি হচ্ছে। ২০০৪ সালে কলকাতা তার প্রথম উঁচু আবাসিক ভবন পায় যার নাম হল হাইল্যান্ড পার্ক। এটা ২৮ তলা একটা ভবন যার উচ্চতা ৮৬ মিটার (২৮২ ফুট)। এই ভবনটি তৈরি হবার পর থেকেই কলকাতার বুকে অন্যান্য উঁচু উঁচু ভবন বানানোর ধারণা সবার মনে জেগে ওঠে। ২০০৮ সালে, সাউথ সিটি, কলকাতা টাওয়ার (৩৬ তলা, ১১৭ মিটার (৩৮৪ ফুট) যাদবপুর এলাকায় তৈরি হয়েছিল। এটাই তখন হয় কলকাতার প্রথম ১০০ মিটার (৩২৮ ফুট) এরও বেশি উচ্চ ভবন। আবার অক্টোবর ২০১৩ তে, আর্বানার টাওয়ার তৈরি হয় যা ২০১৯ শাল পর্যন্ত কলকাতার উচ্চতম ভবন ছিল। এই সমস্ত উদ্যোগ কলকাতার দিগন্ত রূপরেখাকে অনেকটা বদলে দিয়েছে। কলকাতার উচ্চতর ভবনগুলির তালিকা যাদের দৈর্ঘ্য ৭২ মিটার (২৩৬ ফুট) এর বেশি। শুধুমাত্র শেষ হয়ে যাওয়া ভবন এবং কাজ চলছে এমন ভবনের তালিকা এখানে দেওয়া রয়েছে। এই তালিকাতে কোলকাতার বিভিন্ন ভবনের তালিকা আছে যেগুলো এখনও তৈরির পথে এবং যাদের উচ্চতা ৭২ মিটার (২৩৬ ফুট) এর বেশি। এই তালিকার ভবনগুলো অনুমোদিত, প্রস্তাবিত এবং স্থগিত ভবনগুলোর তালিকা। এইসমস্ত ভবনগুলোর উচ্চতা কমপক্ষে ৭২ মিটার (২৩৬ ফুট) হওয়া উচিত। এই ভবনগুলো কমপক্ষে ৭২ মিটার (২৩৬ ফুট) লম্বা সমতলভূমির তুলনায়। ভারতের উচ্চতম ভবনসমূহের তালিকা Buildings in Kolkata| Emporis.com Kolkata Vertical Limit - Tall Buildings Guide| Skyscrapercity.com[স্থায়ীভাবে অকার্যকর সংযোগ] "Welcome to Urbana"। Urbana.co.in। সংগ্রহের তারিখ ২০১০-০৭-১৬।  KOLKATA | The Westin & The V Residences | 150m | 36 fl x 2 | U/C - SkyscraperCity http://www.skyscrapercity.com/showthread.php?t=481281 "Welcome to Urbana"। Urbana.co.in। সংগ্রহের তারিখ ২০১০-০৭-১৬।  উইকিমিডিয়া কমন্সে কলকাতার সুউচ্চ ভবনসমূহের তালিকা সংক্রান্ত মিডিয়া রয়েছে। Buildings in Kolkata, Emporis.com Kolkata Vertical Limit - Tall Buildings Guide, Skyscrapercity.com Chowringhee Tower - Wikipedia টেমপ্লেট:India tallest buildings lists There must be some credit for the company who makes tallest flats in Kolkata as well as tallest buildings in Kolkata.
স্কয়ার গ্রুপ

স্কয়ার গ্রুপ বাংলাদেশের একটি বহুজাতিক বৃহৎ শিল্প গ্রুপ। স্যামসন এইচ চৌধুরী এটি প্রতিষ্ঠা করেন। স্কয়ার গ্রুপ ১৯৫৮ সালে স্যামসন এইচ চৌধুরী এবং তার তিন বন্ধু কর্তৃক পাবনায় স্কয়ার ফার্মাসিউটিক্যালস নামে একটি ফার্মাসিউটিক্যাল কোম্পানি হিসেবে প্রতিষ্ঠিত হয়। স্যামসন এইচ চৌধুরী ১৯৫২ সালে পাবনা জেলার আতাইকুলা গ্রামে প্রতিষ্ঠিত একটি ফার্মেসির মালিক ছিলেন। ১৯৭৪ সালে, স্কয়ার ফার্মাসিউটিক্যালস জনসন অ্যান্ড জনসনের সহায়ক কোম্পানি জ্যানসেন ফার্মাসিউটিকার সাথে কাজ শুরু করে। ১৯৮৭ সালে স্কয়ার গ্রুপ বাংলাদেশ থেকে ওষুধ রপ্তানি শুরু করে। ১৯৮৯ সালে স্কয়ার গ্রুপ বাংলাদেশে উৎপাদিত প্রথম স্যানিটারি ন্যাপকিন সেনোরা বাজারজাতকরণ শুরু করে। ১৯৯৪ সালে স্কয়ার টয়লেট্রিজ লিমিটেড একটি প্রাইভেট লিমিটেড কোম্পানিতে রুপান্তরিত হয়। ১৯৯৭ সালে স্কয়ার গ্রুপ বাংলাদেশ থেকে ওষুধ রপ্তানির জন্য জাতীয় রপ্তানি ট্রফি লাভ করে। ১৯৯৭ সালে স্কয়ার টেক্সটাইল লিমিটেড প্রতিষ্ঠিত হয়। ২০০১ সালে স্কয়ার গ্রুপ বোভিস লেন্ড লিজের তত্ত্বাবধানে একটি ফার্মাসিউটিক্যাল কারখানা প্রতিষ্ঠা করে। ২০০২ সালে স্কয়ার টেক্সটাইল লিমিটেড ঢাকা স্টক এক্সচেঞ্জের তালিকাভুক্ত হয়। ২০২০ এ, কার্বন নিঃসরণ কমানোর শর্তে হংকং অ্যান্ড সাংহাই ব্যাংকিং করপোরেশন এক হাজার কোটি টাকার বিশেষ ঋণ নেয়। অঙ্গপ্রতিষ্ঠানগুলো হলো: স্কয়ার ফার্মাসিউটিক্যাল্‌স লিমিটেড স্কয়ার হাসপাতাল লিমিটেড স্কয়ার টেক্সটাইলস লিমিটেড স্কয়ার স্পিনিংস লিমিটেড স্কয়ার অ্যাপারেলস লিমিটেড স্কয়ার ডেনিম লিমিটেড স্কয়ার ফ্যাশনস লিমিটেড স্কয়ার টয়লেট্রিজ লিমিটেড স্কয়ার কনজ্যুমার প্রোডাক্টস লিমিটেড স্কয়ার ইনফরমেটিক্স লিমিটেড মিডিয়াকম স্কয়ার হেলথ প্রোডাক্টস লিমিটেড স্কয়ার অ্যাগ্রো লিমিটেড/স্কয়ার অ্যাগ্রো ডেভেলপমেন্ট অ্যান্ড প্রসেসিং স্কয়ার ফুড অ্যান্ড বেভারেজ লিমিটেড শেলটেক পায়োনিয়ার ইনস্যুরেন্স কোম্পানি লিমিটেড মিউচুয়াল ট্রাস্ট ব্যাংক লিমিটেড ন্যাশনাল হাউজিং ফিন্যান্স অ্যান্ড ইনভেস্টমেন্ট লিমিটেড মিডিয়াকম লিমিটেড অ্যাগিস সার্ভিসেস লিমিটেড মাছরাঙ্গা টিভি স্কয়ার ইয়ার্ন স্কয়ার ফ্যাশন ইয়ার্ন স্কয়ার হেস্ককন স্কয়ার এয়ার ফার্মা প্যাকেজেস সাবাজপুর টি কোম্পানি এজেস সার্ভিস "স্কয়ার বহুজাতিক কোম্পানি হওয়ার পথে"। প্রথম আলো। সংগ্রহের তারিখ ২০২১-০৫-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রতিবেদক, নিজস্ব। "কার্বন নিঃসরণ কমাবে স্কয়ার গ্রুপ"। প্রথম আলো। সংগ্রহের তারিখ ২০২১-১২-২১।  "আমাদের ব্যবসা"। স্কয়ার গ্রুপ। সংগ্রহের তারিখ ২০২১-১২-২০।  দাপ্তরিক ওয়েবসাইট
স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন

স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন (ওয়াইলি: sngags 'chang ngag dbang kun dga' rin chen) (১৫১৭ - ১৫৮৪) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন ছিলেন। স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন ১৫১৭ খ্রিষ্টাব্দে তিব্বতের দুস-ম্ছোদ-ব্লা-ব্রাং (ওয়াইলি: dus mchod bla brang) অঞ্চলে জন্মগ্রহণ করেন। তার পিতার নাম ছিল 'জাম-দ্ব্যাংস-নাম-ম্খা'-দোন-গ্রুব-ত্শে-ব্র্তান-ব্ক্রা-শিস-র্গ্যাল-ম্ত্শান (ওয়াইলি: 'Jam dbyangs nam mkha' don grub tshe brtan bkra shis rgyal mtshan) এবং মাতার নাম ছিল 'বু-'দ্রেন-স্ক্যিদ (ওয়াইলি: 'bu 'dren skyid)। নয় বছর বয়সে তিনি 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিনের নিকট শিক্ষার্থীর শপথ গ্রহণ করেন। তিনি দ্কোন-ম্ছোগ-ল্হুন-গ্রুব নামক দশম ঙ্গোর-ছেনের নিকত মার্গফল সম্বন্ধে, 'ফাগ্স-ছেন-দ্পাল-ল্দান-ব্ক্রা-শিস (ওয়াইলি: 'phags chen dpal ldan bkra shis) নামক বৌদ্ধ সাধকের নিকট চক্রসম্বর তন্ত্র সম্বন্ধে, ত্শার-ছেন-ব্লো-গ্সাল-র্গ্যা-ম্ত্শো (ওয়াইলি: tshar chen blo gsal rgya mtsho) নামক ঝ্বা-লু বৌদ্ধবিহারের ত্রয়োদশ প্রধানের নিকট কালচক্র সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন সাংস-র্গ্যাস-সেং-গে নামক একাদশ ঙ্গোর-ছেন, শেস-রাব-'ওদ-জের (ওয়াইলি: shes rab 'od zer), স্নাং-র্ত্সে-বা-ঝিগ-পো-গ্লিং-পা (ওয়াইলি: snang rtse ba zhig po gling pa) প্রভৃতি। ১৫৩৪ খ্রিষ্টাব্দে তিনি সা-স্ক্যা ধর্মসম্প্রদায়ের তেইশতম সা-স্ক্যা-খ্রি-'দ্জিন হিসেবে নির্বাচিত হন এবং পঞ্চাশ বছর ধরে সেই পদে থাকেন। এই সময় তিনি ব্দে-মছোগ-ফো-ব্রাং (ওয়াইলি: bde mchog pho brang), নাং-স-পু-ত্রা-খাং (ওয়াইলি: nang so pu tra khang), ল্হুন-গ্রুব-ফো-ব্রাং (ওয়াইলি: lhun grub pho brang), ছোস-গ্র্বা-ছেন-পো-থুব-ব্স্তান-ল্হা-ছেন (ওয়াইলি: chos grwa chen po thub bstan lha chen), গ্সাং-স্ঙ্গাগ্স-ব্দে-ছেন-গ্লিং (ওয়াইলি: gsang sngags Bde chen gling), থুব-ব্স্তান-ল্হা-খাং (ওয়াইলি: thub bstan lha khang) প্রভৃতি মন্দির স্থাপন করেন। ১৫৬১ খ্রিষ্টাব্দে তিনি ব্সাম-য়াস বৌদ্ধবিহারের মূল মন্দির সংস্কার করেন ও রাব-ব্যুং-গ্র্বা-ত্শাং (ওয়াইলি: rab byung grwa tshang) মন্দির স্থাপন করেন। তার উল্লেখযোগ্য শিষ্য ছিলেন 'জাম-দ্ব্যাংস-ব্সোদ-নাম্স-ব্জাং-পো নামক চব্বিশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, ঙ্গাগ-দ্বাং-কুন-দ্গা'-ব্সোদ-নাম্স নামক সাতাশতম সা-স্ক্যা-খ্রি-'দ্জিন, নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন, ব্যাম্স-পা-কুন-দ্গা'-ব্ক্রা-শিস নামক চতুর্দশ ঙ্গোর-ছেন, কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান প্রভৃতি। Gardner, Alexander (2010-07)। "The Twenty-Third Sakya Tridzin, Ngawang Kunga Rinchen"। The Treasury of Lives: Biographies of Himalayan Religious Masters। সংগ্রহের তারিখ 2014-05-05।  এখানে তারিখের মান পরীক্ষা করুন: |তারিখ= (সাহায্য) Tucci, Giuseppe. 1949. Tibetan Painted Scrolls. Rome: La Libreria dello Stato, vol 1, pp. 156
অ্যালান ল্যাম্ব

অ্যালান জোসেফ ল্যাম্ব (ইংরেজি: Allan Lamb; জন্ম: ২০ জুন, ১৯৫৪) দক্ষিণ আফ্রিকা ইউনিয়নের কেপ প্রদেশের ল্যাঙ্গেবানওয়েগ এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। পাশাপাশি দলের অধিনায়কত্বও পালন করেন। ওয়েস্টার্ন প্রভিন্সের পক্ষে প্রথম-শ্রেণীর ক্রিকেট খেলেন। এছাড়াও, বহিরাগত খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলেন লেগা, ল্যাম্বি ডাকনামে পরিচিত অ্যালান ল্যাম্ব। খেলায় তিনি মূলতঃ ডানহাতি ব্যাটসম্যান হলেও প্রয়োজনে ডানহাতি মিডিয়াম বোলিংয়ে সক্ষম ছিলেন। জানুয়ারি, ১৯৭৩ সালে ১৮ বছর বয়সে প্রথম-শ্রেণীর ক্রিকেটে অভিষেক ঘটে ল্যাম্বের। দক্ষিণ আফ্রিকার কারি কাপে ওয়েস্ট প্রভিন্স ক্রিকেট দলের মাধ্যমে তার এই অভিষেক। ইস্টার্ন প্রভিন্সের বিপক্ষে অনুষ্ঠিত ঐ খেলায় তিন নম্বরে ব্যাটিংয়ে নেমে তিনি ৫৯ ও ৩৬ রান করেছিলেন। তারপর খেলোয়াড়ী জীবন থেকে দুই বছর বিরত রাখেন নিজেকে। দক্ষিণ আফ্রিকার বিমানবাহিনীর বিমানবন্দর নির্মাণে সরকারী চাকুরীতে যোগ দেন। এরপর তিনি পুনরায় দলে ফিরে আসেন। দলীয় কর্তৃপক্ষ পরীক্ষামূলকভাবে তাকে উদ্বোধনী ব্যাটসম্যানসহ ৫ ও ৬ নম্বরে ব্যাটিংয়ে নামালেও তিনি ৪ নম্বরে নিয়মিতভাবে মাঠে নামতেন। একবছর অরেঞ্জ ফ্রি স্টেটে খেলে তিনি বাদ-বাকী সময় পূর্বতন দল ওয়েস্টার্ন প্রভিন্সে চলে যান। অরেঞ্জে থাকাকালীন প্রথম-শ্রেণীর ক্রিকেটে তিনি তার ব্যক্তিগত সর্বোচ্চ ২৯৪ রান সংগ্রহ করেছিলেন। বহিরাগত খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলার সময় তার খেলোয়াড়ী জীবনের ভিত গড়ে উঠে। এ সময়েই তিনি ঘটনাক্রমে ইংল্যান্ড ক্রিকেট দলে খেলার সুযোগ লাভ করেন। বর্ণবাদের কারণে তখন তার মাতৃভূমি দক্ষিণ আফ্রিকা আন্তর্জাতিক ক্রিকেট অঙ্গন থেকে নিষিদ্ধ ছিল। ৪১ বছর বয়সে ১৯৯৫ সালে ক্রিকেট জগৎ থেকে অবসর গ্রহণ করেন ল্যাম্ব। অ্যালান ল্যাম্বের মা-বাবা ছিলেন ব্রিটিশ নাগরিক। মিকি ও জোয়ান দম্পতির সন্তান ল্যাম্ব দক্ষিণ আফ্রিকার ল্যাঙ্গেবানওয়েগ এলাকায় জন্মগ্রহণ করেন। বাবা মিমি ছিলেন একজন ক্লাব বোলার ও মা জোয়ান ছিলেন একনিষ্ঠ দর্শক যিনি কোন খেলা দেখতে ভুলতেন না। ওয়েনবার্গ বয়েজ হাইস্কুলে অধ্যয়ন শেষে অ্যাবটস কলেজে পড়াশোনা করেন। সেখানেই তিনি ক্রিকেটে দক্ষতাপ্রাপ্তি ঘটান। ক্রিকেট থেকে অবসর নেয়ার পর স্কাই স্পোর্টস টেলিভিশনের সাথে কাজ করছেন তিনি। পাশাপাশি অন্যান্য বিদেশী টেলিভিশন চ্যানেলে ক্রিকেট বিশ্লেষকের দায়িত্ব পালন করছেন। Allan Lamb's debut CricketArchive. Retrieved 2009-11-30. ফিলিপ ডিফ্রিটাস ইংল্যান্ড ক্রিকেট দল আইসিসি প্লেয়ার র‌্যাঙ্কিং উইজডেন বর্ষসেরা ক্রিকেটার ইএসপিএনক্রিকইনফোতে অ্যালান ল্যাম্ব (ইংরেজি) ক্রিকেটআর্কাইভে অ্যালান ল্যাম্ব (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
রমন লাম্বা

রমন লাম্বা (হিন্দি: रमन लांबा; ২ জানুয়ারি ১৯৬০ - ২৩ ফেব্রুয়ারি ১৯৯৮) ছিলেন একজন ভারতীয় ক্রিকেট খেলোয়াড়। ঢাকার বঙ্গবন্ধু জাতীয় স্টেডিয়ামে মোহামেডান স্পোর্টিং ক্লাবের বিরুদ্ধে ও আবাহনী ক্রীড়া চক্রের পক্ষ নিয়ে ফিল্ডিংরত অবস্থায় মাথায় আঘাতপ্রাপ্ত হওয়ার ৩ দিন পর মৃত্যুবরণ করেন। ফিলিপ হিউজ ক্রিকেটে গুরুতর দুর্ঘটনার তালিকা "The tragic death of Raman Lamba"। Martin Williamson। Cricinfo Magazine, 14 August 2010। সংগ্রহের তারিখ ১৪ আগস্ট ২০১০।
আলভিন কালীচরণ

আলভিন আইজ্যাক কালীচরণ (তামিল: ஆல்வின் கலிச்சரன்; জন্ম: ২১ মার্চ, ১৯৪৯) ব্রিটিশ গায়ানার (বর্তমানে - গায়ানা) জর্জটাউনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ইন্দো-গায়ানীয় বংশোদ্ভূত ও ‘কালী’ ডাকনামে পরিচিত আলভিন কালীচরণ ১৯৭২ থেকে ১৯৮১ সময়কালে ওয়েস্ট ইন্ডিজ ক্রিকেট দলের বিখ্যাত ব্যাটসম্যান হিসেবে পরিচিত ছিলেন। পাশাপাশি দলের অধিনায়কেরও দায়িত্ব পালন করেছেন তিনি। দৃষ্টিনন্দন ব্যাটিং ক্রীড়াশৈলী ও মার্জিত রুচির পরিচয় বহন করেছেন খেলার মাঠে। খেলায় তিনি মূলতঃ বামহাতি ব্যাটসম্যান হলেও প্রয়োজনমাফিক ডানহাতে অফ-স্পিন বোলিং করতেন। ১৯৭৫ সালে প্রবর্তিত ক্রিকেট বিশ্বকাপে শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন কালীচরণ। এছাড়াও ১৯৭৯ সালেও বিশ্বকাপ জয় করে ওয়েস্ট ইন্ডিজ দল। ১৯৭৮-৭৯ মৌসুমে ভারত সফরে তিনি তার সর্বোচ্চ ১৮৭ রান সংগ্রহ করেন ভারতের বিপক্ষে। ইংরেজ কাউন্টি ক্রিকেটে ওয়ারউইকশায়ার দলেই তিনি সর্বাধিক সফলতা প্রদর্শন করেছেন। ১৯৮৪ সালে ন্যাটওয়েস্ট ট্রফির একদিনের ক্রিকেট প্রতিযোগিতায় মাইনর কাউন্টি দল অক্সফোর্ডশায়ারের বিপক্ষে ২০৬ রানসহ ৩২ রানে ৬ উইকেট লাভ করেছিলেন। ১৯৭৩ সালে তিনি উইজডেন কর্তৃক বর্ষসেরা ক্রিকেটারের মর্যাদায় অভিষিক্ত হন। অন্যতম স্মরণীয় ইনিংস হিসেবে রয়েছে ইংল্যান্ডের বিপক্ষে ১৫৮ রান সংগ্রহ করা। প্রথম দিনের শেষ বলে টনি গ্রেগ কর্তৃক রান আউট হবার পর বিতর্কে জড়িয়ে পড়েন। বিশ্ব সিরিজ ক্রিকেটে অংশ নিতে চাইলেও ব্যর্থ হন তিনি। ১৯৭৭-৭৮ মৌসুমে ক্যারি প্যাকার সংক্রান্ত বিষয়ে ক্লাইভ লয়েড অধিনায়ত্ব থেকে পদত্যাগ করলে তাকে ওয়েস্ট ইন্ডিজের অধিনায়কের দায়িত্ব দেয়া হয়। পরবর্তীকালে দক্ষিণ আফ্রিকায় অনুষ্ঠিত বিদ্রোহী দলের অনানুষ্ঠানিক সফরে দলকে নেতৃত্ব দিয়েছিলেন। তার ভাই ডেরেক কালীচরণ গায়ানা দল ও মার্কিন যুক্তরাষ্ট্রে প্রথম-শ্রেণীর ক্রিকেট খেলেছেন। বর্তমানে তিনি ল্যাশিংস বিশ্ব একাদশ দলের ম্যানেজারের দায়িত্বে রয়েছেন। মার্কিন যুক্তরাষ্ট্রে অবস্থান করছেন তিনি ও কোচিংয়ে জড়িত থেকে সেখানকার যুবকদেরকে ক্রিকেটে তালিম দিচ্ছেন। এছাড়াও, ইন্টারনেটভিত্তিক নেটওয়ার্ক ইউআইটিভি কানেক্টের ব্র্যান্ড অ্যাম্বাসেডর মনোনীত হয়েছেন তিনি। "Warwickshire v Oxfordshire at Birmingham, 4 Jul 1984"। Uk.cricinfo.com। সংগ্রহের তারিখ ১৯ জানুয়ারি ২০১২।  Bateman, Colin (1993). If The Cap Fits. Tony Williams Publications. pp. 82–83. আইএসবিএন ১-৮৬৯৮৩৩-২১-X. ফ্রাঙ্ক ওরেল ১৯৭৫ ক্রিকেট বিশ্বকাপ ওয়েস্ট ইন্ডিজ ক্রিকেট দল টেস্ট ক্রিকেট অভিষেকে সেঞ্চুরির তালিকা আন্তর্জাতিক ক্রিকেটে অংশগ্রহণকারী পরিবারের তালিকা উইকিমিডিয়া কমন্সে আলভিন কালীচরণ সংক্রান্ত মিডিয়া রয়েছে। ইএসপিএনক্রিকইনফোতে আলভিন কালীচরণ (ইংরেজি) ক্রিকেটআর্কাইভে আলভিন কালীচরণ (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
১৯৭৯-৮০ পাকিস্তান ক্রিকেট দলের বাংলাদেশ সফর

পাকিস্তান জাতীয় ক্রিকেট দল, আসিফ ইকবালের নেতৃত্বে, ভারতে তাদের দীর্ঘ সফরের মাঝখানে জানুয়ারি, ১৯৮০ সালে বাংলাদেশে এক সংক্ষিপ্ত ক্রিকেট সফরে আসে। দুই ম্যাচের মধ্যে, চট্টগ্রামে ২-দিনের ম্যাচ, এরপর ঢাকায় ৩-দিনের ম্যাচ খেলার জন্য নির্ধারিত হয়। বিমানবন্দরে কিছু পাকিস্তান ক্রিকেটার কর্তৃক বাংলাদেশীদেরকে ‘নমস্তে’ বলে সম্বোধন করার কারণে চট্টগ্রামে ম্যাচের ২য় দিনে চা-বিরতির কিছু বাংলাদেশী যুবক পাকিস্তানের ড্রেসিংরুমে ঢুকে ক্রিকেটারদের সাথে হাতাহাতির ঘটনা ঘটায়, এতে কিছু ক্রিকেটার গুরুতর আহত হয়। ফলে সেই ম্যাচসহ সফরের বাদ-বাকি ম্যাচ পরিত্যক্ত করা হয়। দ্বিতীয় দিনে চা বিরতির পাক খেলোয়াড়দের আক্রমণের জন্য জনতার একটি দল মাঠে প্রবেশ করে। বাংলাদেশের স্বাধীনতা সম্পর্কে কিছু পাক ক্রিকেটার কর্তৃক বিরূপ মন্তব্যের কারণে তারা পাকিস্তানি ক্রিকেটারদের উপর রাগান্বিত ছিল। যদিও এই অভিযোগ সত্য কি-না তা যাচাই করা এখনও অসম্ভব। কিন্তু এরফলে তখন ম্যাচ অবিলম্বে বাতিল করা হয়, এবং এর ফলে ঢাকায় ৩ দিনের ম্যাচও বাতিল করা হয়েছিল। সবচেয়ে বড় হতাশা ছিল ঢাকার দর্শকদের জন্য, কেননা ঢাকার ম্যাচের জন্য প্রায় ৩০,০০০ টিকেট ইতোমধ্যে বিক্রি করা হয়েছিল। ক্রিকেটাররা ভারত সফরের শুরু করার জন্য আবার ভারত চলে যায়, তবে বাংলাদেশ ও পাকিস্তানের মধ্যে ক্রিকেট সম্পর্ক আবার নতুন করে নিচে নামতে থাকে। ওই মাসের জন্য নির্ধারিত বাংলাদেশ দল কর্তৃক পাকিস্তানে একটি সফর অবিলম্বে বাতিল করা হয়েছিল। যদিও, মুশতাক মোহাম্মদের নেতৃত্বে ফেব্রুয়ারি, ১৯৮৪ সালে পিআইএ দল ও ১৯৮৬ সালের ওমর কোরেশী একাদশ সফর (ইমরান খান নেতৃত্বে) করে যা অবশেষে এই সম্পর্ককে স্বাভাবিক করে। গাজী আশরাফের নেতৃত্বে বাংলাদেশী দল, মার্চ মাসে পাকিস্তান সফর করে এবং দুটি দল ২য় এশিয়া কাপে, ৩১ মার্চ তাদের প্রথম আনুষ্ঠানিক ওয়ানডে ম্যাচ খেলে। হাসান বাবলি। "আন্তর্জাতিক ক্রিকেটে বাংলাদেশ" । খেলার ভুবন প্রকাশনী, নভেম্বর, ১৯৯৪।
প্রতীক বব্বর

প্রতীক পাটিল বব্বর (হিন্দি: प्रतीक, মারাঠি: प्रतीक) (জন্ম ২৮ নভেম্বর, ১৯৮৬) হলেন একজন ভারতীয় অভিনেতা। তিনি অভিনেত্রী স্মিতা পাটিল এবং অভিনেতা-রাজনীতিবিদ রাজ বব্বরের পুত্র। আমির খান প্রযোজিত জানে তু ইয়া জানে না ছবিতে প্রতীক বব্বর প্রথম অভিনয় করেন। ছবিটি বাণিজ্যিকভাবে সাফল্য অর্জন করেছিল। এরপর তিনি কিরণ রাওয়ের ধোবি ঘাট ছবিতে অভিনয় করেন। এই ছবিটি সারা বিশ্বের বিভিন্ন চলচ্চিত্র উৎসবে সমালোচকদের দ্বারা প্রশংসা অর্জন করে। এছাড়া তিনি অ্যাকশন-থ্রিলার দম মারো দম ছবিতে অভিষেক বচ্চন ও রাণা দাগ্‌গুবাটির পাশাপাশি অভিনয় করেন। "Dhobi Ghaat"। ৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৫ মে ২০১৪।  Kiran Rao "PRATEIK BABBAR Awards"। ২০১৩-১০-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৭-০৪।  ইন্টারনেট মুভি ডেটাবেজে প্রতীক বব্বর (ইংরেজি)
লাইডেন বিশ্ববিদ্যালয়

লাইডেন বিশ্ববিদ্যালয় (ওলন্দাজ: Universiteit Leiden) লাইডেন শহরে অবস্থিত নেদারল্যান্ডসের প্রাচীনতম বিশ্ববিদ্যালয়। বিশ্ববিদ্যালয়টি ১৫৭৫ সালে অরেঞ্জির রাজপুত্র উইলিয়ামের হাতে প্রতিষ্ঠিত হয়। হল্যান্ডের রাজবংশের সাথে বিশ্ববিদ্যালয়টির এখনো অনেক ঘনিষ্ঠ সম্পর্ক রয়েছে। রাণী জুলিয়ানা ও বিয়েট্রিক্স এবং যুবরাজ উইলেম-আলেক্সান্ডার এই বিশ্ববিদ্যালয়ে পড়াশোনা করেছেন। ২০০৫ সালে রাণী বিয়েট্রিক্স এখান থেকে সম্মানসূচক ডিগ্রি লাভ করেন। হেনড্রিক লোরেন্‌ৎস, ১৯০২ সালে পদার্থবিজ্ঞানে নোবেল পুরস্কার পান। Technically the University of Leuven, currently in Belgium but in the year of its foundation (1425) located in the Netherlands, is the oldest university ever founded in the Netherlands, but Leuven is no longer part of the Netherlands. Windows Media file of Queen Beatrix receiving degree, February 2005 ওয়েব্যাক মেশিনে আর্কাইভকৃত ৭ আগস্ট ২০১৭ তারিখে. লাইডেন বিশ্ববিদ্যালয়ের ওয়েবসাইট (ইংরেজি ভাষায়) লাইডেন বিশ্ববিদ্যালয়ের ওয়েবসাইট (ওলন্দাজ ভাষায়) ইংরেজি ভাষায় প্রস্তাবিত স্নাতক প্রোগ্রামসমূহ
জিম্বাবুয়ে ক্রিকেট

জিম্বাবুয়ে ক্রিকেট (জেডসি) জিম্বাবুয়ের ক্রিকেট ক্রীড়ায় প্রধান নিয়ন্ত্রক সংস্থা। পূর্বে এ সংস্থাটি জিম্বাবুয়ে ক্রিকেট ইউনিয়ন (জেডসিইউ) নামে পরিচিত ছিল। আন্তর্জাতিক ক্রিকেট কাউন্সিলের পূর্ণাঙ্গ সদস্য এটি। জিম্বাবুয়ে ক্রিকেট দলের পরিচালনাসহ অন্যান্য দেশের সাথে টেস্ট, একদিনের আন্তর্জাতিক ও টুয়েন্টি২০ আন্তর্জাতিক সফরে জিম্বাবুয়ে ক্রিকেট অঙ্গাঙ্গীভাবে জড়িত। এছাড়াও, সংস্থাটি স্ট্যানবিক ব্যাঙ্ক ২০ সিরিজ, কোকা-কোলা মেটব্যাঙ্ক প্রো৫০ চ্যাম্পিয়নশীপ, ক্যাসল লোগান কাপসহ ঘরোয়া ক্রিকেট আয়োজন করে। অন্যতম উন্নয়নশীল ক্রিকেটভূক্ত দেশের সংস্থা হিসেবে জিম্বাবুয়ে ক্রিকেট পরিচিত। বর্তমানে আইসিসি টেস্ট র‌্যাঙ্কিংয়ে ৯ম, ওডিআই র‌্যাঙ্কিংয়ে ১১শ এবং টি২০আইয়ে জিম্বাবুয়ের অবস্থান ১৩শ। দূর্বল ক্রীড়াশৈলী প্রদর্শনের কারণে কয়েক বছর স্বেচ্ছায় টেস্ট ক্রিকেট থেকে নিজেদের দূরে সরিয়ে রেখেছিল। ২০০০-এর দশকে জিম্বাবুয়ে ক্রিকেট ক্রান্তিকাল অতিক্রম করে। ২০০৩ সালের ক্রিকেট বিশ্বকাপে নামিবিয়া দলের বিপক্ষে খেলাচলাকালে দলের অন্যতম সদস্য অ্যান্ডি ফ্লাওয়ার ও হেনরি ওলোঙ্গা জিম্বাবুয়েতে রাজনৈতিক পরিস্থিতি বিবেচনায় এনে গণতন্ত্র হত্যার প্রতিবাদে বাহুতে কালো কাপড় বেঁধে প্রতিবাদ জানান। পরবর্তীতে উভয়েই আন্তর্জাতিক ক্রিকেট থেকে অবসর নেন। ২০০৪ সালে বাদ-বাকী অভিজ্ঞতাসম্পন্ন খেলোয়াড়গণ আন্তর্জাতিক ক্রীড়া থেকে নিজেদের সরিয়ে নিলে ও তৎকালীন অধিনায়ক হিথ স্ট্রিককে বাদ দিলে খুবই তরুণ ও অনভিজ্ঞ খেলোয়াড়েরা শ্রীলঙ্কা ও অস্ট্রেলিয়ার বিপক্ষে প্রতিদ্বন্দ্বিতা করে। ফলশ্রুতিতে টেস্ট মর্যাদা থেকে ২০১১ সালের শুরুর দিক পর্যন্ত নিজেদের নাম প্রত্যাহার করে। জিম্বাবুয়ে দলের ফিল্ডিং চমকপ্রদ ও ২০০৭ সালের আইসিসি বিশ্ব টুয়েন্টি২০ প্রতিযোগিতার গ্রুপ পর্বে অস্ট্রেলিয়ার বিপক্ষে জয়ী হয়। পরবর্তীতে ২০১১ সালের শেষদিকে টেস্ট মর্যাদা পুণর্বহালের লক্ষ্যে বাংলাদেশ, পাকিস্তান ও নিউজিল্যান্ডের বিপক্ষে খেলার প্রস্তুতি নেয়। টেস্ট মর্যাদা ফিরে পাওয়া ও উত্তোরণের অংশ হিসেবে জিম্বাবুয়ে ক্রিকেট কর্তৃপক্ষ হারারে স্পোর্টস ক্লাব ও মুতারে স্পোর্টস ক্লাব মাঠ দু’টোর বড় ধরনের সংস্কারের কথা ঘোষণা করে। এছাড়াও, ভিক্টোরিয়া জলপ্রপাতের কাছে নতুন একটি টেস্ট মাঠ নির্মাণেরও পরিকল্পনা নেয়া হয়। রিবকের সাথে তিন-বছর মেয়াদে $১ মিলিয়ন মার্কিন ডলারের চুক্তিতে আবদ্ধ হয়। এ চুক্তির ফলে রিবক ঘরোয়া প্রতিযোগিতায় সম্প্রচারস্বত্ত্ব পায় ও জিম্বাবুয়ে জাতীয় ক্রিকেট দলের সাজ-সরঞ্জাম সরবরাহের ব্যবস্থা করবে। "Andy Flower & Henry Olonga: the 'death of democracy' remembered"। BBC Sport। ৭ ফেব্রুয়ারি ২০১৩।  "সংরক্ষণাগারভুক্ত অনুলিপি"। ১৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  http://www.cricinfo.com/zimbabwe/content/story/481066.html http://www.cricinfo.com/zimbabwe/content/story/465632.html http://www.cricinfo.com/zimbabwe/content/story/484154.html ক্রিকেট প্রবেশদ্বার brmtaylor.com zimcricketnews.com zimcricket.org Zimbabwe Cricket Results cricxpert.com
ক্লাব আতলেতিকো রিভার প্লেত

ক্লাব আতলেতিকো রিভার প্লেত (স্পেনীয়: Club Atlético River Plate) একটি আর্জেন্টিনীয় পেশাদার ক্রীড়া ক্লাব যা বুয়েনোস আইরেসের নুনিয়েজে অবস্থিত। বিভিন্ন ধরনের ক্রীড়া কার্যক্রমের সাথে জড়িত থাকলেও, রিভার প্লেত তাদের ফুটবলের জন্যই অধিক পরিচিত। ক্লাবটি এখন পর্যন্ত অসংখ্য শিরোপা জিতেছে যার মধে কোপা লিবের্তাদোরেস এবং ইন্টারকন্টিনেন্টাল কাপ শিরোপাও রয়েছে। রিভার আর্জেন্টিনার সবচেয়ে সফল ক্লাব যারা ৩৫বার (রেকর্ড সংখ্যক) প্রিমেরা দিবিসিওন শিরোপা জিতেছে। শীর্ষ বিভাগে রিভারের সর্বশেষ ঘরোয়া শিরোপা ছিল ২০০৮ ক্লাউসুরা। রিভার প্লেতের অর্জিত অন্যান্য ঘরোয়া শিরোপার মধ্যে রয়েছে বিলুপ্ত হয়ে যাওয়া কোপা ড. কার্লোস ইবারগুরেন শিরোপা (চারবার) এবং কোপা আর্দ্রিয়ান সি. এস্কোবার (একবার)। "El campeón del siglo"। লা নাসিওন। ২৯ ডিসেম্বর ১৯৯৯। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৫ মে ২০১৪।  "River podrá jugar ante más de 61 mil espectadores en el Monumental"। Diario Uno। ৮ ডিসেম্বর ২০১১। ১১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ মে ২০১৪।  Campeones de la Primera División (era amateur 1891-1934) at AFA website Campeones de la Primera División (era profesional: desde 1931) at AFA website "Torneo Argentino de Primera División - Títulos por Equipo", SobreFutbol.com Gorgazzi, Osvaldo José (১৮ জুলাই ২০০৪)। "Argentina – Copa Dr. Ibarguren"। আরএসএসএসএফ। সংগ্রহের তারিখ ৬ মে ২০১৪।  Gorgazzi, Osvaldo José (১৩ ফেব্রুয়ারি ২০১৪)। "Argentina - Domestic Cup History"। আরএসএসএসএফ। সংগ্রহের তারিখ ৬ মে ২০১৪।  উইকিমিডিয়া কমন্সে রিভার প্লেত সংক্রান্ত মিডিয়া রয়েছে। অফিসিয়াল ওয়েবসাইট (স্পেনীয়)